Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 7207

1988. december 31-éig a Portugál Köztársaság továbbra is engedélyezheti saját területén festékek, lakkok, nyomtató festékek, ragasztóanyagok és hasonló termékek értékesítését, amelyek osztályozása, csomagolása és címkézése nem felel meg az ezen irányelvben előírt feltételeknek, de amelyeket a csatlakozást megelőzően a Portugáliában hatályos szabályokkal összhangban forgalomba hoztak, illetve amelyekből a csatlakozás időpontjában is készletek állnak rendelkezésre. 7. A Tanács 1978. június 29-i 78/611/EGK irányelve (HL L 197. szám, 1978.7.22., 19. o.). A Spanyol Királyság felhatalmazást kap arra, hogy legkésőbb 1986. december 31-ig értékesítse a saját piacán az olyan „szuper” minőségű benzint, amely maximális engedélyezett ólomtartalma a 96-os RON „szuper” minőségű benzin esetében literenként 0,60 gramm, míg a 98-as RON „prémium” minőség esetében ez az érték 0,65 gramm. A Portugál Köztársaság felhatalmazást kap arra, hogy legkésőbb 1987. december 31-ig értékesítse a saját piacán az olyan „szuper” minőségű benzint, amelynek maximális engedélyezett ólomtartalma meghaladja a 0,4 grammot literenként. 8. A Tanács 1978. június 26-i 78/631/EGK irányelve (HL L 206. szám, 1978.7.29., 13. o.), a következő módosításokkal: – Az 1981. március 26-i 81/187/EGK tanácsi irányelv (HL L 88. szám, 1981.4.2., 29. o.), – Az 1984. április 18-i 84/291/EGK bizottsági irányelv (HL L 144. szám, 1984.5.30., 1. o.).

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes